Video Băiețel de 3 ani, lovit de mașină pe o șosea din Timișoara. Se juca cu părinții lui când a alergat brusc de pe trotuar direct în mijlocul drumului
Un copil de trei ani a ajuns la spital după ce a fost lovit de o maşină, în centrul Timişoarei.
Minorul se juca alături de părinţii lui, când, la un moment dat, profitând de neatenţia acestora, a alergat de pe trotuar pe şosea, unde a fost lovit de un tânăr de 23 de ani.
Momentul, surprins de camerele de supraveghere montate în zonă
Momentul a fost surprins de camerele de supraveghere montate în zonă. Pe imagini se observă cum copilul ajunge în faţa maşini, este lovit de aceasta, iar mai apoi mama lui îl ridică de jos.
La fața locului a ajuns și o ambulanță care l-a preluat pe micuţ și l-a transportat la spital pentru investigații suplimentare. Şoferul a fost testat cu aparatul etilotest, rezultatul fiind negativ.